ภัทรปันผลหุ้นละ 1.35 บาท
ภัทรประกาศจ่ายปันผลงวดครึ่งหลังปี 52 หุ้นละ 1.35 บาท
22 ก.พ. 2553

ภัทรประกาศจ่ายปันผลงวดครึ่งหลังปี 52 หุ้นละ 1.35 บาท
นายอภินันท์ เกลียวปฏินนท์ ประธานเจ้าหน้าที่บริหาร บริษัทหลักทรัพย์ภัทร เปิดเผยว่า คณะกรรมการบริษัทมีมติให้จ่ายเงินปันผลงวดครึ่งปีหลังของปี 2552  อีกหุ้นละ 1.35  บาทต่อหุ้นเป็นเงินรวมทั้งสิ้น 288.22  ล้านบาท ซึ่งเมื่อนับรวมกับงวดครึ่งปีแรกที่จ่ายไปแล้วหุ้นละ 0.60 บาททำให้ทั้งปีจ่ายเงินปันผลหุ้นละ 1.95 บาท หรือคิดเป็น 97.98% ของกำไรสุทธิ
ทั้งนี้ งวดปี 2552 บริษัทมีกำไรสุทธิรวม 425.88 ล้านบาทมีกำไรสุทธิต่อหุ้น 1.99 บาท ดีขึ้นอย่างมากจากงวดเดียวกันของปีก่อนที่มีกำไรสุทธิ 207.30 ล้านบาทมีกำไรสุทธิต่อหุ้น 0.97 บาท
ทั้งนี้ในผลดำเนินงานงวดปี 2552  จะพบว่าอุตสาหกรรมหลักทรัพย์มีผลดำเนินงานดีขึ้นอย่างมากจากปี  2551  และประกาศจ่ายเงินปันผลให้กับผู้ถือหุ้นในอัตราเกือบ 100 % เช่นกิมเอ็ง(ประเทศไทย) จ่าย หุ้นละ 1.25 บาทหรือ99%ของกำไรสุทธิโดยปี 2552 มีกำไรสุทธิ 715.17 ล้านบาท มีกำไรสุทธิต่อหุ้น 1.26 บาท